./data/phi0914/phi00145/phi0914.phi00145.perseus-lat1.xml
Maximum filium, iam ab Roma regressum, ad Aeginium				et Agassas diripiendas mittit, Agassas, quod, cum				Marcio consuli tradidissent urbem petita ultro societate Romana, defecerant rursus				ad Persea; Aeginiensium novum crimen erat: famae de				victoria Romanorum fidem non habentes in quosdam militum urbem ingressos hostiliter				saevierant   ad Aeniorum quoque urbem diripiendam					L Postumium misit, quod pertinacius quam finitumae				civitates in armis fuerant   auctumni fere tempus erat, cuius temporis initio ad				circumeundam Graeciam visendaque, quae nobilitata fama maiora, auribus accepta, sunt, quam				oculis noscuntur, uti statuit   praeposito castris					C SulpicioGallo profectus cum haud magno comitatu,				tegentibus latera Scipione filio et Athenaeo, Eumenis regis fratre, per Thessaliam				Delphos petiit, inclitum oraculum;  ubi sacrificio				Apollini facto inchoatas in vestibulo columnas, quibus imposituri statuas regis				Persei fuerant, suis statuis victor destinavit  Lebadiae quoque templum Iovis Trophonii				adiit, ibi cum vidisset os specus, per quod oraculo utentes sciscitatum deos				descendunt, sacrificio Iovi Hercynnaeque facto, quorum ibi templum est, Chalcidem ad				spectaculum Euripi Euboeaeque, tantae				insulae, ponte continenti iunctae descendit   a				Chalcide Aulidem traicit trium milium spatio distantem, portum inclitum statione				quondam mille navium Agamemnoniae classis, Dianaeque templum, ubi navibus cursum ad				Troiam filia victima aris admota rex ille regum petiit 											inde Oropum Atticae ventum est, ubi pro deo vates anticus colitur,				templumque  vetustum est fontibus rivisque				circa amoenum; Athenas inde, plenas quidem et				ipsas vetustate famae, multa tamen visenda habentis, arcem, portus, muros Piraeeum				urbi iungentis, navalia, monumenta magnorum imperatorum,				simulacra deorum hominumque, omni genere et materiae et artium insignia   sacrificio Minervae,				praesidi arcis, in urbe facto profectus Corinthum altero die pervenit   urbs erat tunc				praeclara ante excidium; arx quoque et Isthmus praebuere spectaculum: arx intra				moenia in  immanem altitudinem edita,					 scatens fontibus, Isthmus duo maria ab occasu et ortu solis finitima artis faucibus dirimens 				Sicyonem inde et Argos, nobiles urbes, adiit; inde haud parem opibus Epidaurum, sed				inclitam Aesculapi nobili templo, quod quinque milibus passuum ab urbe distans nunc				vestigiis revolsorum donorum, tum donis dives erat, quae remediorum salutarium aegri				mercedem sacraverant deo   inde Lacedaemonem adit, non operum magnificentia, sed				disciplina institutisque memorabilem,  under				per Megalopolim Olympiam escendit   ubi et alia				quidem spectanda ei visa, et Iovem velut praesentem intuens				motus animo est  itaque haud secus, quam si in Capitolio immolaturus esset,				sacrificium amplius solito apparari iussit